S-484/2016

Mál þetta, sem dómtekið var 8. febrúar sl., er höfðað með ákæru lögreglustjórans á Suðurnesjum 14. nóvember 2016 á hendur ákærða, D-kk-þgf M-kk-þgf A-kk-þgf, kt. [...], [...], Reykjanesbæ.

Í ákærulið I er ákærða gefið að sök „... umferðarlagabrot, með því að hafa laugardaginn 25. júní 2016 ekið bifreiðinni [...] vestur Reykjanesbraut, við Vogastapa í Vatnsleysustrandarhreppi, sviptur ökurétti og undir áhrifum áfengis og ávana- og fíkniefna og þannig verið óhæfur til að stjórna bifreiðinni örugglega (vínandi í blóði mældist 1,95‰ og í þvagi mældist kókaín).“ Ákæruvaldið telur þessa háttsemi ákærða varða við 1., sbr. 2. mgr. 45. gr., 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, allt sbr. 1. mgr. 100. gr. sömu laga.

Kröfur ákæruvalds í málinu eru þær að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa.

I

Við fyrirtöku málsins 8. febrúar sl. játaði ákærði skýlaust að hafa gerst sekur um þá háttsemi sem honum er gefin að sök í ákærulið I. Samkvæmt lið II í ákæru lögreglustjóra var ákærða í upphafi einnig gefið að sök í málinu brot gegn áfengis- og lögreglulögum, en í þinghaldinu 8. febrúar sl. féll ákæruvaldið frá þeim sakargiftum.

Í ljósi játningar ákærða ákvað dómari að fara með málið samkvæmt 164. gr. laga nr. 88/2008 um meðferð sakamála. Var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

II

Svo sem að framan er rakið hefur ákærði játað sök í málinu. Játning hans samrýmist gögnum málsins að mati dómsins. Umferðarlagabrot ákærða teljast því sönnuð og eru þau réttilega heimfærð til refsiákvæða í ákæru.

Samkvæmt vottorði sakaskrár ríkisins á ákærði nokkurn sakaferil að baki. Við ákvörðun refsingar ákærða nú verður til þess að líta að hann gekkst undir sektargerð lögreglustjóra 13. desember 2010 þess efnis að hann greiddi 90.000 krónur í sekt og sætti sviptingu ökuréttar í sex mánuði vegna brots gegn 45. gr. umferðarlaga. Þá gekkst ákærði undir tvær sektargerðir 2. júlí 2013 vegna brota gegn 1. sbr. 2. mgr. 45. gr. a. og 1. mgr. 48. gr. umferðarlaga. Samkvæmt þeim skyldi ákærði greiða samtals 210.000 krónur í sekt og sæta sviptingu ökuréttar í þrjú ár frá 2. júlí 2013 að telja.

Eins og að framan er rakið hefur ákærði áður brotið gegn ákvæðum 45. gr. og 45. gr. a. umferðarlaga. Samkvæmt því og að brotum ákærða virtum þykir refsing hans samkvæmt dómvenju réttilega ákveðin fangelsi í 30 daga.

Með vísan til framangreinds þykir, í samræmi við kröfugerð ákæruvalds og með vísan til 101. og 102. gr. umferðarlaga nr. 50/1987, rétt að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 1. mgr. 218. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu sakarkostnaðaryfirliti lögreglustjóra, samtals 128.729 krónur. Ákærði greiði einnig þóknun skipaðs verjanda síns, S-kk-ef K-kk-ef K-kk-ef hrl., sem hæfilega þykir ákveðin að virðisaukaskatti meðtöldum svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, D-kk-nf M-kk-nf A-kk-nf, sæti fangelsi í 30 daga.

Ákærði sæti sviptingu ökuréttar ævilangt frá birtingu dóms þessa að telja.

Ákærði greiði samtals 255.209 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hrl., 126.480 krónur að virðisaukaskatti meðtöldum.

K-kk-nf H-kk-nf